钦定古今图书集成/理学汇编/文学典/第070卷 > 狄遵度
## 钦定古今图书集成/理学汇编/文学典/第070卷 > 狄遵度

按《宋史狄棐传》：“棐，潭州长沙人。子遵度，字元规。少颖
悟，笃志于学，每读书，意有所得，即仰屋瞪视，人呼之
弗闻也。少举进士，一斥于有司，耻不复为。以父任为
襄县主簿，居数月弃去。好为古文，著《春秋杂说》，多所
发明。尝患时学靡敝，作拟皇太子册文，除侍御史，制
《裴晋公传》，人多称之。尢嗜杜甫诗，尝赞其集。一夕梦”
见甫为诵世所未见诗，及觉，才记十馀字，遵度足成
之，为《佳城篇》。后数月卒。有集十二卷。